 1 Ndị Eze 13  Lee, e nwere otu onye nke Chineke nke si na Juda gaa Betel dị ka Jehova gwara ya, mgbe Jeroboam guzo nakụkụ ebe ịchụàjà isure ihe nsure ọkụ.O wee kwuo noké olu megide ebe ịchụàjà ahụ dị ka Jehova gwara ya, sị: Ebe ịchụàjà, ebe ịchụàjà, nke a bụ ihe Jehova kwuru, Lee! Nwa nwoke a mụụrụ ụlọ Devid, onye aha ya bụ Josaya! Ọ ga-egbu ndị nchụàjà nke ebe ndị dị elu nelu gị bụ ndị na-esure ihe nsure ọkụ nelu gị, ọ ga-akpọkwa ọkpụkpụ ndị mmadụ ọkụ nelu gị.O wee nye ihe àmà nụbọchị ahụ, sị: Nke a bụ ihe àmà nke Jehova kwuru okwu ya: Lee! A ga-eme ka ebe ịchụàjà a tiwaa, ntụ nke ya na abụba gwakọtara bụ nke dị nelu ya ga-awụpụsịkwa.O wee ruo na ngwa ngwa eze nụrụ okwu onye nke ezi Chineke nke o kwuru noké olu megide ebe ịchụàjà ahụ dị na Betel, ozugbo ahụ Jeroboam si nebe ịchụàjà ahụ setịpụ aka ya, sị: Jidenụ ya! Aka ahụ o setịpụrụ wee kpọnwụọ ozugbo, o nweghịkwa ike isere ya.E mekwara ka ebe ịchụàjà ahụ tiwaa, ntụ nke ya na abụba gwakọtara wee si nebe ịchụàjà ahụ wụpụsịa, dị ka ihe àmà ahụ onye nke ezi Chineke nyere si dị, dị ka Jehova gwara ya.Eze wee zaa onye nke ezi Chineke, sị: Biko, mee ka obi Jehova bụ Chineke gị jụrụ, kpeekwara m ekpere ka e mee ka aka m dịghachi mma. Onye nke ezi Chineke wee mee ka obi Jehova jụrụ, e wee mee ka aka eze dị mma, o wee dịrị otú ọ dị na mbụ.Eze wee sị onye nke ezi Chineke: Soro m ka anyị gaa nụlọ rie ihe, ka m nyekwa gị onyinye.Ma onye nke ezi Chineke sịrị eze: I nyegodị m ọkara ụlọ gị agaghị m eso gị baa iri ihe oriri ma ọ bụ ịṅụ mmiri nebe a.Nihi na otú a ka o nyere m niwu dị ka Jehova kwuru, sị, Erila ihe oriri, aṅụkwala mmiri, esikwala nụzọ i siri gaa laghachi.O wee malite isi ụzọ ọzọ lawa, o sighịkwa nụzọ o si bịa Betel laghachi.Otu onye amụma meworo agadi bi na Betel, ụmụ ya wee bata kọọrọ ya ọrụ niile onye nke ezi Chineke rụrụ na Betel nụbọchị ahụ na okwu ọ gwara eze, ha wee kọọrọ ya nna ha.Nna ha wee sị ha: Olee ụzọ o si lawa? Ụmụ ya wee gosi ya ụzọ onye nke ezi Chineke nke si Juda bịa si lawa.O wee sị ụmụ ya: Dokwasịrịnụ m ihe e ji anọkwasị nịnyịnya ibu. Ya mere ha dokwasịịrị ya ihe e ji anọkwasị nịnyịnya, o wee nọkwasị na ya.O wee chụwa onye nke ezi Chineke ahụ ma hụ ya ka ọ nọ ọdụ nokpuru nnukwu osisi. O wee sị ya: Ọ bụ gị bụ onye nke ezi Chineke nke si na Juda bịa? o wee zaa, sị: Ọ bụ m.O wee sị ya: Soro m gaa nụlọ rie nri.Ma ọ sịrị: Enweghị m ike iso gị laghachi ma ọ bụ soro gị baa, apụghịkwa m iso gị rie nri ma ọ bụ ṅụọ mmiri nebe a.Nihi na a gwawo m site nokwu Jehova, sị, Erila nri, aṅụkwala mmiri nebe ahụ. Esikwala nụzọ i si gaa laghachi.O wee sị ya: Mụ onwe m bụkwa onye amụma dị ka gị, otu mmụọ ozi gwakwara m okwu dị ka Jehova gwara ya, sị, Mee ka o soro gị lọghachi nụlọ gị ka o wee rie nri ma ṅụọ mmiri. Ọ ghọgburu ya.Ya mere, o sooro ya laghachi ka o wee rie nri nụlọ ya ma ṅụọ mmiri.O wee ruo ka ha nọ ala na tebụl na okwu Jehova ruru onye amụma ahụ ntị bụ onye kpọghachitere ya;o wee malite ịgwa onye nke ezi Chineke ahụ nke si na Juda bịa noké olu, sị: Nke a bụ ihe Jehova kwuru, Nihi na i nupụrụ isi niwu Jehova ma ghara idebe ihe Jehova bụ Chineke gị nyere gị niwu,kama nke ahụ, ị laghachiri ka i wee rie nri ma ṅụọ mmiri nebe ahụ nke ọ gwara gị banyere ya, sị: Erila nri, aṅụkwala mmiri, ozu gị agaghị abata nebe ili ozu nke nna nna gị hà.O wee ruo mgbe o richara nri nakwa mgbe ọ ṅụsịrị ihe ọṅụṅụ na o dokwasịịrị ya ihe e ji anọkwasị nịnyịnya ibu ozugbo, ya bụ, onye amụma ahụ ọ kpọghachitere.O wee lawa. E mesịa, ọdụm hụrụ ya nụzọ wee gbuo ya, e wee tụpụ ozu ya nụzọ. Ịnyịnya ibu ahụ guzo nakụkụ ya, ọdụm ahụ guzokwa nakụkụ ozu ahụ.E nwekwara ndị na-agafe, ha wee hụ ozu ahụ a tụpụrụ nokporo ụzọ na ọdụm guzo nakụkụ ozu ahụ. Ha wee bata kwuo banyere ya nobodo nke onye amụma ahụ meworo agadi bi na ya.Mgbe onye amụma ahụ nke kpọghachitere ya nụrụ banyere ya, o kwuru ozugbo ahụ, sị: Ọ bụ onye nke ezi Chineke ahụ nke nupụrụ isi niwu Jehova; Jehova wee nyefee ya naka ọdụm, ka o wee dọgbuo ya, dị ka okwu Jehova gwara ya si dị.O wee gwa ụmụ ya, sị, Dokwasịrịnụ m ihe e ji anọkwasị nịnyịnya ibu. Ha wee dokwasị ya.O wee gawa ma hụ ozu ya ka a tụpụrụ ya nokporo ụzọ nakwa ịnyịnya ibu ahụ na ọdụm ahụ ka ha guzo nakụkụ ozu ahụ. Ọdụm ahụ erighị ozu ahụ, ọ dọgbughịkwa ịnyịnya ibu ahụ.Onye amụma ahụ wee bulite ozu onye nke ezi Chineke ahụ ma dọkwasị ya nịnyịnya ibu ahụ wee bughachi ya azụ. Onye amụma ahụ meworo agadi wee si otú a bata nobodo nke ya ịkwara ya ákwá arịrị na ili ya.Ya mere, ọ dọbara ozu ya nili nke aka ya; ha wee na-akwara ya ákwá arịrị, sị: Ewoo, nwanne m nwoke!O wee ruo mgbe o lisịrị ya na ọ gwara ụmụ ya, sị: Mgbe m nwụrụ, unu ga-eli m nili ahụ e liri onye nke ezi Chineke ahụ. Wụsanụ ọkpụkpụ m nakụkụ ọkpụkpụ nke ya.Nihi na okwu ahụ o kwuru noké olu, dị ka ihe Jehova kwuru si dị, nke ga-eme ebe ịchụàjà ahụ dị na Betel na ụlọ niile dị nebe ndị dị elu nobodo ndị dị na Sameria, ga-emezu.Mgbe ihe a mesịrị, Jeroboam ahapụghị ụzọ ọjọọ ya, kama ọ malitere ọzọ isi ná ndị nkịtị na-ahọrọ ndị ọ na-eme ndị nchụàjà nke ebe ndị dị elu. Onye chọọ, ya enye ya ikike, sị: Ka ọ ghọọ otu nime ndị nchụàjà nke ebe ndị dị elu.Ihe a wee ghọọ ihe mere ka ezinụlọ Jeroboam mehie, bụrụkwa ihe ga-eme ka e kpochapụ ha ma laa ha niyi nelu ala. 